## Sekson 124: Kunprimentudi normas federal relasionadu ku kultivu, kodjeta, enbalajen y armazenamentu di produtus agrikula pa konsumu humanu.

Sekson 124. (a) Konformi uzadu na es sekson, sigintis palavras ta ten kes sigintis signifikadus a menus ki kontestu ta iziji di otu forma:-

''Fazenda'', Terenus uzadu pa un pesoa pa agropekuaria o kultivu agrikula konformi definidu na sekson 1A.

''Lei Federal, Lei di Modernizason di Seguransa Alimentar di Administraso di Alimentu y Ramedis (FDA), Lei Publiku No. 111–353, konformi alteradu.

''Normas Federal”, kes normas adotadu di akordu ku lei federal pa kultivu, kodjeta, enbalajen y armazenamentu di produtus pa konsumu humanu konformi stabilesidu na 21 Kodiku di Regulamentus Federal (C.F.R). 112, konformi alteradu.

''Produtus agrikula'', Produtus agrikula sima definidu na 21 C.F.R. 112.3, konformi alteradu.

“Fazenda Agrikula”, kalker fazenda involvidu na kultivu, kodjeta, enbalajen o armazenamentu di produtus agrikula.

(b) Departamentu podi fazi kunpri normas federal na komunidadi. Departamentu podi konsulta, kolabora y entra en akordus koperativu ku departamentu di saudi publika relativu a aplikason y kunprimentu di lei federal

(c) (1) Departamentu podi entra y inspesiona un fazenda agrikula duranti orarius normal pa sertifika konformidadi ku normas federal o, di akordu ku paragrafu (2), normas konparavel di stadu aplikavel a produtus agrikula ki ka sta atinji kel definison di produtus kubertu di akordu ku 21 C.F.R. 112.3, konformi alteradu. Komisariu podi prumolga regulamentus konformi nesisariu pa inplimenta es paragrafu.

(2) Departamentu podi konduzi inspesons di produtus agrikula ki ka stiver ta atinji definison di produtus kubertu di akordu ku 21 C.F.R. 112.3, konformi alteradu, o un fazenda agikula ki ka sta sujeitu a normas federa di akordu ku 21 C.F.R. 112.4 y 112.5, konformi alteradu, somenti ku solisitason di operador di kel fazenda agrikula. Kel solisitason pa inspeson ta sujeita kel fazenda agrikula y se operador a autoridadi di departamentu konformi stabilesidu na es sekson.

(3) Dipos di inspeson, departamentu podi emiti un sertifikadu di inspeson ki ta inklui data y lugar di inspeson djuntu ku otus informason ki departamentu podi preskrevi. Departamentu podi kordena ku otus ajensias stadual y federal y organizasons pa rializa inspesons na kel mesmu altura o pertu na un fazenda agrikula en partikular.

(d) Departamentu podi emiti ordens razuavel nesisariu pa ifetua objetivus di es sekson inkluindu, mas non so limitadu a, ordens pa enbargu, distruison, kuarentena y liberason di produtus agrikula. Komisariu podi promulga regulamentus konformi nesisariu pa inplimenta es subsekson.

(e) Operador di fazenda di produtus agrikula debi manti arkivus rikeridu pa lei federal y regras adotadu li dibaxu y debi dispunibliza kes arkivus pa departamentu medianti solisitason.

*[Kapitulu 128A en vigor ti 31 di Juliu, 2021. Trokadu pa 2011, 194, Sek. 39. Spia 2011, 194, Sek. 112 konformi alteradu 2014, 165, Sek. 192; 2016, 176, Sek. 12B; 2017, 56, Sek. 14; 2018, 159, Sek. 14; 2019, 47, Sek. 14; 2020, 1, Sec. 14; y 2020, 106, Sek. 14.]*